Úradný vestník L 318 , 07/12/1996 S. 0003 - 0004



Nariadenie Komisie (ES) č. 2338/96 z 5. decembra 1996 o zatriedení určitého tovaru do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 [1] o colnej a štatistickej nomenklatúre a o Spoločnom colnom sadzobníku, naposledy zmenené a doplnené nariadením (ES) č. 1734/96 [2], a najmä na jeho článok 9, keďže je nutné zaistiť jednotné používanie kombinovanej nomenklatúry priloženej k menovanému nariadeniu, je nevyhnutné prijať opatrenia týkajúce sa zatrieďovania tovaru uvedeného v prílohe k tomuto nariadeniu; keďže nariadenie (EHS) č. 2658/87 určilo všeobecné pravidlá pre interpretáciu kombinovanej nomenklatúry a tieto pravidlá platia aj pre akúkoľvek inú nomenklatúru, ktorá je na nej úplne alebo sčasti založená, alebo ktorá k nej pridáva ďalšie triedenie a je vytvorená špecifickými ustanoveniami spoločenstva, aby sa používali sadzobné alebo iné opatrenia týkajúce sa obchodu s tovarom; keďže podľa menovaných všeobecných pravidiel musí byť tovar uvedený v stĺpci 1 tabuľky, ktorá je priložená k tomuto nariadeniu, zatrieďovaný podľa kódov KN uvedených v stĺpci 2, na základe odôvodnení zostavených v stĺpci 3; keďže sa uznáva, že na záväzné informácie vydávané colnými úradmi členských štátov, pokiaľ ide o zatriedenie tovaru do kombinovanej nomenklatúry, ktoré nie sú v súlade s týmto nariadením, sa môže držiteľ naďalej dovolávať v priebehu troch mesiacov podľa podmienok článku 12 odsek 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva [3]; keďže opatrenia uvedené v tomto nariadení sú v súlade so stanoviskom Sekcie pre colnú a štatistickú nomenklatúru Výboru pre Colný kódex, PRIJALA TOTO NARIADENIE: Článok 1 Tovar opísaný v stĺpci 1 pripojenej tabuľky sa v rámci kombinovanej nomenklatúry teraz zatrieďuje do príslušných kódov KN uvádzaných v stĺpci 2 tejto tabuľky. Článok 2 Záväzné informácie o nomenklatúrnom zatriedení tovaru vydávané colnými orgánmi členských štátov, ktoré nie sú v súlade s týmto nariadením, sa môžu naďalej používať v priebehu obdobia troch mesiacov v súlade s ustanovením článku 12 ods. 6 nariadenia Rady (EHS) č. 2913/92. Článok 3 Toto nariadenie nadobúda účinnosť dvadsiaty prvý deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 5. decembra 1996 Za Komisiu Mario Monti člen Komisie [1] Ú. v. ES L 256, 7.9.1987, s. 1. [2] Ú. v. ES L 238, 19.9.1996, s. 1. [3] Ú. v. ES L 302, 19.10.1992, s. 1. -------------------------------------------------- PRÍLOHA Opis tovaru | Zatriedenie kód KN | Odôvodnenie | (1) | (2) | (3) | 1.Farebne potlačená kniha s lepenkovou obálkou, formátu 29,5 x 28,7 cm s 54 stranami formátu 14 x 28 cm, obsahujúca texty a rôzne obrázky.Na vnútornej strane zadnej obálky je nalepený balíček formátu 14 x 25 cm z bublinovej fólie obsahujúci rôzne predmety (napr. magnet, plastovú vrtuľu, vodiaci drôt, žiarovku).Texty, ilustrácie a predmety možno používať na jednoduché fyzikálne pokusy (napr. optika, magnetizmus, elektrina). | 49019900 | Zatriedenie je určené ustanoveniami všeobecných pravidiel 1, 3 b) a 6 pre interpretáciu kombinovanej nomenklatúry a znením kódov KN 4901 a 49019900. Tlačený text určuje charakter tohto tovaru ako knihy. | 2.Farebne potlačená kniha s lepenkovou obálkou formátu 29,5 x 28,7 cm so 64 stranami, 14 x 28 cm, obsahujúca ilustrované pokyny ako používať líčenie, a návody, ako si sám zhotovovať obleky a doplnky.Na vnútornej strane zadnej obálky je nalepený balíček formátu 14 x 25 cm z bublinovej fólie, obsahujúci šesť farbičiek, jednoduchý štetec na líčenie, malú guľatú hubku, úzke umelé fúzy a dve plastové obrovské oči. | 49019900 | Zatriedenie je určené ustanoveniami všeobecných pravidiel 1, 3 b) a 6 pre interpretáciu kombinovanej nomenklatúry a znením kódov KN 4901 a 49019900. Na základe tlačeného textu je tento predmet zatrieďovaný ako kniha. | 3.Príručka, ktorá sa používa na výber, určovanie a kontrolu farieb v oboroch móda, architektúra a navrhovanie interiérov, sa skladá z karisbloku z lepenky potiahnutej potlačenými plastovými fóliami.Karisblok obsahuje 95 tabuliek farieb, register a stránky s návodmi na použitie v šiestich jazykoch, všetko tlačené na papieri.Každá tabuľka farieb obsahuje 35 perforovaných ústrižkov, s rôznymi farebnými odtieňmi jednej farby identifikovateľné špeciálnym kódom. Každý odtieň má aj svoj vlastný špecifický kód. | 49119900 | Zatriedenie je určené všeobecnými pravidlami 1 a 6 pre interpretáciu kombinovanej nomenklatúry a znením kódov KN 4911 a 49119900. Príručku nemožno považovať za výrobok položky 4901, pretože neobsahuje text v zmysle tejto položky. | 4.Vzpriamená, neohybná napodobenina medveďa, celá z plastu, čiastočne s ľudskými rysmi (napr. usmievavá tvár, ohnutá ľavá a natiahnutá pravá paža so štylizovanou ľudskou rukou) a namaľovanou červenou šatkou okolo krku.Figúrka je asi 4 cm vysoká a zabalená v malej plastovej škatuli. | 95034930 | Zatriedenie je určené ustanoveniami všeobecných pravidiel 1, 5 b) a 6 pre interpretáciu kombinovanej nomenklatúry a znením kódov KN 9503, 950349 a 95034930. Figúrka predstavuje zviera, je časťou zberateľskej série a jej zábavná funkcia prevyšuje jej dekoratívnu hodnotu. | 5.Súprava pozostávajúca z detskej knihy z lepenky, štyroch rôznofarebných plastových kociek a plastovej figúrky v tvare kocky s dievčenskou hlavou.V knihe sú vytlačené jednoduché poviedky a k nim prináležiace farebné ilustrácie na pobavenie detí.Na poslednej stránke knihy je pripevnený snímateľný plastový sáčok s figúrkou a kockami.Figúrku a kocky musia deti sledujúce poviedku vkladať do farebných štrbín na príslušných stránkach. | 95037000 | Zatriedenie je určené ustanoveniami všeobecných pravidiel 1, 3 b) a 6 pre interpretáciu kombinovanej nomenklatúry a znením kódov KN 9503 a 95037000. | --------------------------------------------------